ลงแล้วเด้งโมนิก้าและทีมงาน
*ประเด็นที่ทำให้สาวสวยสุดน่ารัก แถมเป็นคนอารมณ์ดี และกำลังรอคอยผู้ชายในฝันมาช่วยชี้ทางสว่าง (มันเกี่ยวกับเรื่องที่เม้าท์ไหมเนี่ย) ยังพุ่งเป้าไปที่สัญญาณเทคนิค และเรื่องของชาวบ้านชาวช่องเป็นสำคัญ เพราะเป็นเรื่องที่เกี่ยวข้องกับเงินๆ ทองๆ และทุกครั้งที่พูดถึงทีไร มักมีคนสะดุ้งโหยงทุกที ซึ่งตัวเดี๊ยนก็ไม่เข้าใจว่า ทำไมกลุ่มคนเหล่านั้นถึงมีอาการชักกะตุกอยู่ร่ำไปนะคะ
5 ส.ค. 2558

*ประเด็นที่ทำให้สาวสวยสุดน่ารัก แถมเป็นคนอารมณ์ดี และกำลังรอคอยผู้ชายในฝันมาช่วยชี้ทางสว่าง (มันเกี่ยวกับเรื่องที่เม้าท์ไหมเนี่ย) ยังพุ่งเป้าไปที่สัญญาณเทคนิค และเรื่องของชาวบ้านชาวช่องเป็นสำคัญ เพราะเป็นเรื่องที่เกี่ยวข้องกับเงินๆ ทองๆ และทุกครั้งที่พูดถึงทีไร มักมีคนสะดุ้งโหยงทุกที ซึ่งตัวเดี๊ยนก็ไม่เข้าใจว่า ทำไมกลุ่มคนเหล่านั้นถึงมีอาการชักกะตุกอยู่ร่ำไปนะคะ
*วานนี้ถึงมีเสียงตามสายกริ๊งกร๊างมาหา “โมนิก้า” ตั้งแต่เช้าจรดเย็น (เลขาฯส่วนตัวทิ้งโน้ตไว้) บวกกับต้องไปสืบราชการลับแถวถนนวิภาวดีฯ จึงไม่มีเวลาไปพูดคุยอะไรกับใครทั้งสิ้น และขอใช้พื้นที่ตรงนี้เล่าเรื่องต่างๆ เพื่อทำให้แฟนคลับมองเห็นภาพของการลงทุนได้ชัดเจนขึ้น เพราะการเคลื่อนตัวของหุ้นแต่ละขนาดแตกต่างกันมากขึ้นเรื่อยๆ จึงต้องโฟกัสเป็นจุดๆ นะจะบอกให้
*เหมือนกับการอ่อนตัวของดัชนีลงมาปิดที่ 1,432.16 จุด ลบไป 9.88 จุด ด้วยมูลค่าการซื้อขาย 3.60 หมื่นล้านบาท โดยนักลงทุนรายย่อยรับหุ้นเข้าพอร์ตไปทั้งสิ้น 1.50 พันล้านบาท และนักลงทุนต่างชาติทิ้งหุ้นออกมาอีก 1 พันล้านบาท ขณะที่กองทุนสาดหุ้นออกมาอีก 300 ล้านบาท ผสมโรงกับโบรกเกอร์ทิ้งหุ้นออกมาอีก 200 ล้านบาท มันเป็นเกมที่ทุกคนรู้อยู่แล้วว่าจะเป็นเช่นนี้..จริงไหมเจ้าคะ
*เมื่อรู้ว่าเป็นแบบนี้ ก็ควรจะเข้าใจว่า การเทขายหุ้นเที่ยวนี้เป็นผลมาจากไฟต์บังคับ และจะหวนกลับเข้ามาซื้อหุ้นอีกครั้ง หากวันนี้ไม่มีปัจจัยลบใหม่ๆ เข้ามากระหน่ำซ้ำเติมความเชื่อมั่นในการลงทุน “โมนิก้า” เชื่อว่า วันนี้ดัชนีจะเด้งขึ้นอีกรอบ ซึ่งเปิดโอกาสให้เหล่านักเล่นได้เข้ามาเล่นเก็งกำไรอีกรอบ แถมวานนี้ก็มีหนังตัวอย่างฉายให้ดูหลายตัวด้วยกันแบบนี้..ต้องกล้าๆ หน่อยนะจ๊ะ
*เหมือนกับการที่หุ้น WICE กระชากขึ้นมาปิดที่ 3.74 บาท บวกไป 0.48 บาท หรือขึ้นไป 15% ด้วยมูลค่าการซื้อขาย 2.40 พันล้านบาท แถมเป็นการทะยานขึ้นมาติดอันดับ 1 ในกระดาน most active “โมนิก้า” ถึงกล้าเม้าท์ว่า งานนี้ธรรมดาซะทีไหน? ก่อนหน้านี้หลายคนมองว่า หมดรอบเล่น พอแลหน้าแลหลังไม่มีตัวไหนเด่นเท่าตัวนี้ ขาลุยก็เลยกรูเข้ามาไล่ราคากันอย่างเมามัน แถมหมุนหุ้นถึง 4 รอบแบบนี้..น่าสนใจว่า วันนี้จะเป็นอย่างไร และที่แน่ๆ คือ “คนเล็ก ตัวโต” อย่าง “วิชา” แห่ง บล.ฟิลลิป กลายเป็นหนุ่มเนื้อหอมที่หลายเจ้าอยากให้ทำดีลแล้วกระมั้ง..อิอิอิ
*ส่วนในรายของ PK อาศัย “ความใหม่ ความสด” เข้าสู้ จึงกลายเป็นหุ้นที่ขาลุยเดินหน้าเข้าใส่ไม่ยั้ง วานนี้ถึงเห็นหุ้นวิ่งขึ้นมาปิดที่ 6.65 บาท บวกไป 0.95 บาท หรือขึ้นไป 17%  ด้วยมูลค่า 1.70 พันล้านบาท “โมนิก้า” ถือเป็นช็อตต่อเนื่องที่ไม่มีใครรู้ว่า เกมนี้จะไปจบตรงไหน? เพราะดูเหมือนว่า ทุกคนจะถลำลึกลงกันไปหมด และไม่มีใครมองถึงประเด็น “โอเว่อร์รีแอ็กต์” เลยนะจ๊ะ
*เช่นเดียวกับในรายของ KKC พอเผลอทีไร ราคาหุ้นกระฉูดทุกที ก่อนหน้านี้คิดว่าหมดแรงข้าวต้ม แป๊บเดียวกระชากขึ้นอีกแล้ว ล่าสุดหุ้นวิ่งขึ้นมาปิดที่ 4.24 บาท บวกไป 0.14 บาท หรือขึ้นไป 3.40%  ด้วยมูลค่า 400 ล้านบาท แถมเป็นการบวกต่อเนื่อง 3 วันติดๆ และยังเป็นการทำ new high ในรอบ 2 ปี ทั้งที่ค่า P/E ปาเข้าไปตั้ง 35 เท่า มันเป็นเกมโหดที่เดิมพันด้วยกำไรไตรมาส 2 ต้องออกมาดีนะจะบอกให้
*ตรงกันข้ามกับในรายของ FORTH เพราะรายนี้มีแบ็กอัพจากหุ้นลูก FSMART คอยหนุนหลังให้ตลอดเวลาแบบนี้กระมั้ง ตัวเลขกำไรถึงออกมาดีขึ้นเรื่อยๆ ล่าสุดหุ้นวิ่งขึ้นมาปิดที่ 9.10 บาท บวกไป 0.90 บาท หรือขึ้นไป 11% ด้วยมูลค่าการซื้อขาย 300 ล้านบาท “โมนิก้า” ถือเป็นอีกหนึ่งสีสันที่นักลงทุนสไตล์คุณค่าน่าหันมามอง ในเมื่อกำไรโตขึ้นอย่างมีนัยสำคัญ หุ้นถึงวิ่งขึ้นอย่างร้อนแรงไงล่ะค่ะ
*ส่วนในรายของหม้อทองคำ HPT ยังคงเป็นหุ้นที่เชื้อเชิญให้ขาลุยกระโจนเข้าใส่กันอย่างเมามัน ถามว่า หุ้นตัวนี้มีอะไรดีหนักหนา “โมนิก้า” แนะนำให้ไปถาม “น้องป้อม” ซึ่งเป็นคนที่ปั้นดีลนี้มากับมือ  และน่าจะมี hidden อะไรบางอย่าง ไม่เช่นนั้นหุ้นจะกระชากขึ้นมาปิดที่ 2.28 บาท บวกไป 0.50 บาท หรือขึ้นไป 28% ด้วยมูลค่าการซื้อขายกว่า 150 บาทได้อย่างไรล่ะค่ะ
*สำหรับในรายของ DAII ยังคงเป็นหุ้นที่นักผจญภัยเข้าเล่นเป็นรอบๆ ก่อนหน้านี้โดนถล่มจนเสียศูนย์ขนาดไหน ? วันนี้กลับมาแก้มือได้อย่างยอดเยี่ยมกระเทียมดอง “โมนิก้า” ถึงไม่แปลกใจที่แมงลือเม้าท์ถึงหุ้นตัวนี้กันอย่างสนุกปาก ยิ่งหุ้นกระชากขึ้นมาปิดที่ 6.20 บาท บวกไป 1 บาท หรือขึ้นไป 19% ด้วยมูลค่าการซื้อขายกว่า 250 ล้านบาท ย่อมยืนยันถึงภาพของการเล่นรอบได้อย่างชัดเจนเจ้าค่ะ
*ทางด้านหุ้นน้องใหม่ที่จะเข้าเทรดในวันนี้อย่าง ASEFA ซึ่งอยู่ภายใต้การประคบประหงมของ “น้องแกะ” แห่งค่าย บล.ฟินันเซียฯ “โมนิก้า” ถือเป็นอีกหนึ่งหุ้น IPOน่าสนใจเป็นอย่างยิ่ง แถมการขายหุ้นเที่ยวนี้มีแค่ 150 ล้านหุ้น และเป็นไซด์มาตรฐานที่ทำให้ทุกคน win-win ย่อมเป็นอีกหนึ่งทางเลือกที่นักลงทุนไม่ควรมองข้าม..แว่วว่า ตอนนี้มีงานเกี่ยวกับระบบไฟฟ้าอยู่ในมือเพียบเลย..ทราบแล้วบอกต่อด้วยนะจ๊ะ